b'\n_START_ARTICLE_\nAlberada Buonalber\xc5\xa1ka\n_START_SECTION_\n\xc5\xbdivljenje\n_START_PARAGRAPH_\nAlberada je bila h\xc4\x8di Girarda Buonalber\xc5\xa1kega, ki je podpiral Roberta Guiscarda pri njegovem vzponu na oblast. Za doto mu je dal na razpolago dvesto vitezov. V tem zakonu sta se rodila h\xc4\x8di Ema (pozneje mati kneza Tankreda Galilejskega) in sin Bohemond I. Antio\xc5\xa1ki. Leta 1058, potem ko je pape\xc5\xbe Nikolaj II. utrdil \xc5\xbee obstoje\xc4\x8do kanonsko zakonodajo o krvnem sorodstvu, se je Robert Guiscard lo\xc4\x8dil in se poro\xc4\x8dil s Sihelgajto, sestro kneza Gisulfa II. Salernskega, ki mu je prinesla ve\xc4\x8dje koristi. Lo\xc4\x8ditev z Alberado je bila prijateljska. Umrla je v zelo visoki starosti. Pokopana je v mavzoleju dru\xc5\xbeine Hauteville v opatiji Svete trojice v Venosi.'